1Untu’ pamimping kor. Mazmurna Daud. Makkedai tau madonggoé ri laleng ati, "Dé’ gaga Allataala." Pangkaukenna mennang maja sibawa matuna dé’ gaga pogau’i makessingngé.
2Polé ri surugaé naitai PUWANGNGE rupa tauwé untu’ sappai tau mapanré iya sompaéngngi Aléna.
3Iyakiya sininna tauwé lésséni sibawa maja sipa, dé’na gaga muwi séddi tau iya pogau’éngngi makessingngé.
4Adanna PUWANGNGE, "Dé’ namainge’ga sining tau majaéro? Tuwoi mennang sibawa rampasa’i umma’-Ku sibawa dé’ naengka nassempajang lao ri Iyya."
5Métau senna’i matu tau majaé, saba’ nalinrungiwi Allataala tau iya matinulué ri Aléna.
6Tau majaé nalawa-lawaiwi tau kasiyasié, iyakiya PUWANGNGE mancaji pallinruna.
7Tennapodo polé ri Sion poléi asalamakengngé untu’ Israélié! Namariyo-riyo matu wija-wijanna Yakub rékko napalisui PUWANGNGE keadaanna umma’-Na.
bug_Latn bug_Latn bug_Latn bug_Latn bug_Latn bug_Latn bug_Latn